Аднак Бог у сваёй любові да нас не пакінуў свае стварэнні і Сам пачаў шлях павяртання людзей туды, адкуль мы адпалі. Паказаўшы шляхі, якія не вядуць назад у Валадарства Бога – шлях знішчэння зла ў сусветным патопе і аб’яўлення маральнага закону абранаму народу, - Бог сам прыйшоў у свет, каб паказаць людзям дарогу, якая вядзе да Яго, праўду, якую трэба прыняць, і жыццё, якім трэба жыць.